# ……………….napirend

Előterjesztve: a Közoktatási, Közművelődési,

Sport és Informatikai Bizottsághoz

# E L Ő T E R J E S Z T É S

**a Képviselő-testület 2017. május 25-ei rendes ülésére**

**Tárgy**: Javaslat a Budapest Főváros II. Kerületi Önkormányzat Képviselő-testületének a tanulmányi ösztöndíj alapításáról szóló 8/2015.(V.29.) önkormányzati rendeletének módosítására

**Készítette:** ………………………………………..Ötvös Zoltán irodavezető

**Egyeztetve:**………………………………………Dankó Virág alpolgármester

**Látta:** …………………………………………….dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület!**

A kerület lakosságának heterogén összetételéből adódóan a jómódú középréteg mellett olyan hátrányos helyzetű, esetleg sokgyermekes családok is laknak, akik segítségre szorulnak. Önkormányzatunk már 2000-ben tanulmányi ösztöndíjat alapított a közoktatásban tanuló hátrányos helyzetű, szociálisan rászorult, jó tanulmányi eredményt és esetleg országos, de legalább kerületi szintű tanulmányi, művészeti, vagy sportversenyen helyezést elérő diákok részére.

A hatáskörrel rendelkező Közoktatási, Közművelődési, Sport és Informatikai Bizottság javaslatára két ízben történt módosítás: a tanulmányi átlag 4,8-ról 4,7-re átlagra csökkentése, az egy főre eső nettó jövedelem megemelése, illetve a pályázati kérelemmel kapcsolatos pontosítások átvezetését fogadta el a Testület.

2015-ben merült fel az a gondolat, hogy a kerületben lévő gyermekotthonokban és kerületi nevelőszülőknél élő diákokra a hatályos ösztöndíj-rendelet nem terjed ki, mivel többségük nem rendelkezik II. kerületi bejelentett lakcímmel. Több gyermekotthon vezetőjével történt előzetes egyeztetés alapján született meg a javaslat a rendelet módosítására. Ezzel egyidejűleg a gyakorlati tapasztalataink és a jogszabályi változás is szükségessé tette a rendelet aktualizálását. Azonban a fenti módosítások már olyan sok változtatást jelentettek, hogy ésszerűbb volt – az alaprendelet tartalmának meghagyásával – a javaslatok beépítésével, új rendelet megalkotása és az előző hatályon kívül helyezése.

A családok jövedelmi helyzetének változása következtében – családi adókedvezmény bevezetése, a minimálbér és a garantált bérminimum változása - az egy főre eső jövedelem általános emelkedése miatt, az elmúlt években folyamatosan csökkent a szociális alapon támogatott tanulmányi pályázatokon résztvevő diákok száma:

2013. évben 23 fő

2014. évben 16 fő

2015. évben 16 fő + 6 fő gyermekotthonból

2016. évben 14 fő + 4 fő gyermekotthonból

részesült 50-50 eFt támogatásban a tanulmányaihoz.

A támogatás egyik feltétele az egy főre jutó jövedelem összege, ami a mindenkori öregségi nyugdíjminimum összegéhez kötött, mely évek óta változatlan 28 500 Ft.

A gyermekotthonban elhelyezett gyermekek esetében a támogatás összegét a gyám fenntartásos folyószámlájára utaljuk. A rendelet ez idáig nem tartalmazta, hogy a gyám folyószámlaszámát is csatolni szükséges a kérelemhez, illetve a gyermekotthon igazgatója igazolásának tartalmaznia kell a kijelölt gyám nevét is.

Ezért jelen előterjesztésünkben a rendelet módosítására teszünk javaslatot:

* a gyermeket gondozó családban az egy főre jutó havi jövedelem az öregségi nyugdíj mindenkori legkisebb összegének a 210 %-ról 300 %-ra történő emelésére,
* a gyermekotthonokban elhelyezett gyermekek pályázati kérelméhez csatolandó mellékletek pontosítására.

AKözoktatási, Közművelődési, Sport és Informatikai Bizottság elnöke a bizottság véleményét a testületi ülésen szóban ismerteti.

Kérem a Tisztelt Képviselő-testületet az előterjesztés megvitatására és a rendelet elfogadására

**A rendelet elfogadásához minősített többségű szavazati arány szükséges.**

**B u d a p e s t, 2017. május 11.**

**Dr. Láng Zsolt**

**polgármester**

Budapest Főváros II. Kerületi Önkormányzat Képviselő-testületének

…../2017.(……) önkormányzati rendelete a tanulmányi ösztöndíj alapításáról szóló 8/2015. (V.29.) önkormányzati rendelet módosítására

|  |  |
| --- | --- |
| **Jelenlegi szabályozás** | **Javasolt módosítás** |
| Budapest Főváros II. Kerületi Önkormányzat Képviselő-testületének a tanulmányi ösztöndíj alapításáról szóló 8/2015.(V.29.) önkormányzati rendelet (továbbiakban:R)  2.§ (1)  b) aki a gyermekek védelméről és a gyámügyi igazgatásról szóló 1997. évi XXI. törvény (továbbiakban: Gyvt.) 15. § (4) bekezdése szerint nevelésbe vett, és II. kerületi gyermekotthonban, vagy II. kerületi nevelőszülőnél elhelyezett, és e rendelet 3.§ (2) bekezdésében meghatározott feltételeknek megfelel. | 1.§  Budapest Főváros II. Kerületi Önkormányzat Képviselő-testületének a tanulmányi ösztöndíj alapításáról szóló 8/2015.(V.29.) önkormányzati rendelet (továbbiakban:R)  2. § (1) bekezdés b) pontja helyébe az alábbi szöveg kerül  b) aki a gyermekek védelméről és a gyámügyi igazgatásról szóló **1997. évi XXXI. törvény** (továbbiakban: Gyvt.) 15. § (4) bekezdése szerint nevelésbe vett, és II. kerületi gyermekotthonban, vagy II. kerületi nevelőszülőnél elhelyezett, és e rendelet 3.§ (2) bekezdésében meghatározott feltételeknek megfelel. |
| 3.§ (1)  b) a gyermeket gondozó családban az egy főre jutó havi jövedelem nem haladja meg az öregségi nyugdíj mindenkori legkisebb összegének a 210%-át. | 2.§  A R. 3. § (1) bekezdés b) pontja helyébe az alábbi szöveg kerül  b) a gyermeket gondozó családban az egy főre jutó havi jövedelem nem haladja meg az öregségi nyugdíj mindenkori legkisebb összegének a **300** %-át. |
| 5.§  (4) A pályázati kérelemhez csatolni kell   1. a szabályosan kitöltött adatlapot 2. a tanulmányi eredményt, illetve a kiemelkedő tanulmányi, művészeti, tudományos és sporttevékenységet tanúsító okmányok másolatát, 3. a 3.§ (1) bekezdés b) pontja esetén jövedelem-igazolást, 4. a 2.§ (1) bekezdés b) pontja esetén a gyermekotthon igazgatójának igazolását. | 3. §  A R. 5. § (4) bekezdése helyébe az alábbi rendelkezés lép:  **(**4) A pályázati kérelemhez csatolni kell   1. a szabályosan kitöltött adatlapot 2. a tanulmányi eredményt, illetve a kiemelkedő tanulmányi, művészeti, tudományos és sporttevékenységet tanúsító okmányok másolatát, 3. a 3.§ (1) bekezdés b) pontja esetén jövedelem-igazolást, 4. a 2.§ (1) bekezdés b) pontja esetén a gyermekotthon igazgatójának igazolását, **mely tartalmazza az aláírásra jogosult törvényes képviselő nevét, és képviseleti jogosultságát, a fenntartásos folyószámlájának számát.** |
|  | 4. §  E rendelet a kihirdetését követő napon lép hatályba**.** |

Budapest Főváros II. Kerületi Önkormányzat Képviselő-testületének

…../2017.(……) önkormányzati rendelete a tanulmányi ösztöndíj alapításáról szóló 8/2015. (V.29.) önkormányzati rendelet módosítására

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében, Magyarország helyi önkormányzatairól szóló 2011. évi CLXXXIX. törvény 42. § 1. pontja felhatalmazás alapján a következő rendeletet alkotja:

**1.§**

Budapest Főváros II. Kerületi Önkormányzat Képviselő-testületének a tanulmányi ösztöndíj alapításáról szóló 8/2015.(V.29.) önkormányzati rendelet (továbbiakban:R)

2. § (1) bekezdés b) pontja helyébe az alábbi szöveg kerül:

„b) aki a gyermekek védelméről és a gyámügyi igazgatásról szóló **1997. évi XXXI. törvény** (továbbiakban: Gyvt.) 15. § (4) bekezdése szerint nevelésbe vett, és II. kerületi gyermekotthonban, vagy II. kerületi nevelőszülőnél elhelyezett, és e rendelet 3.§ (2) bekezdésében meghatározott feltételeknek megfelel.”

**2.§**

A R. 3. § (1) bekezdés b) pontja helyébe az alábbi szöveg kerül:

„b) a gyermeket gondozó családban az egy főre jutó havi jövedelem nem haladja meg az öregségi nyugdíj mindenkori legkisebb összegének a 300 %-át.”

**3.§**

A R. 5. § (4) bekezdése helyébe az alábbi rendelkezés lép:

„(4) A pályázati kérelemhez csatolni kell

1. a szabályosan kitöltött adatlapot,
2. a tanulmányi eredményt, illetve a kiemelkedő tanulmányi, művészeti, tudományos és sporttevékenységet tanúsító okmányok másolatát,
3. a 3.§ (1) bekezdés b) pontja esetén jövedelem-igazolást,
4. a 2.§ (1) bekezdés b) pontja esetén a gyermekotthon igazgatójának igazolását, mely tartalmazza az aláírásra jogosult törvényes képviselő nevét, és képviseleti jogosultságát, a fenntartásos folyószámlájának számát.”

**4.§**

E rendelet a kihirdetését követő napon lép hatályba**.**

Dr. Láng Zsolt dr. Szalai Tibor

polgármester jegyző

ÁLTALÁNOS INDOKOLÁS

A családok jövedelmi helyzetének változása következtében – családi adókedvezmény bevezetése, a minimálbér és garantált bérminimum változása - az egy főre eső jövedelem általános emelkedése miatt, az elmúlt években folyamatosan csökkent a szociális alapon támogatott tanulmányi pályázatokon résztvevő diákok száma:

A támogatás egyik feltétele az egy főre jutó jövedelem összege, ami a mindenkori öregségi nyugdíjminimum összegéhez kötött, mely évek óta változatlan 28 500 Ft.

A rendelet módosítása az egy főre jutó jövedelem összegének emelését, valamint a gyermekotthonban elhelyezett gyermekek kérelméhez csatolandó mellékletek pontosítását tartalmazza.

RÉSZLETES INDOKOLÁS

1.§-hoz

Szövegelírást korrigál.

2.§-hoz

Meghatározza az egy főre jutó jövedelem összegének %-át.

3.§-hoz

A pályázati kérelemhez csatolandó mellékletekről rendelkezik.

4.§-hoz

A hatályba léptető rendelkezést tartalmazza.